ddrg/super_eurlex huggingface dataset:
DA Den Europæiske Unions Tidende C 176/23

Meddelelse fra Danmarks regering vedrørende invitation til at søge om tilladelser til efterforskning og indvinding af kulbrinter i et område i Nordsøen

6. danske udbudsrunde

(2005/C 176/06)

(EØS-relevant tekst)

Under henvisning til artikel 3, stk. 2, litra a), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter meddeles det herved, at der i henhold til § 12, stk. 1, litra a, i lovbekendtgørelse nr. 526 af 11. juni 2002 om anvendelse af Danmarks undergrund, som ændret ved lov nr. 1230 af 27. december 2003 og lov nr. 442 af 9. juni 2004, kan ansøges om tilladelser i et område i Nordsøen på dansk kontinentalsokkel vest for 6° 15' østlig længde (Centralgraven og tilstødende områder) indtil den 1. november 2005 kl. 12. Såfremt der ikke forløber en periode på 90 dage begyndende fra offentliggørelsen af denne meddelelse i Den Europæiske Unions Tidende og frem til 1. november 2005, kan ansøgninger indgives indtil den 90. dag kl. 12.00 efter offentliggørelsen af denne meddelelse i Den Europæiske Unions Tidende.

Arealer

Der kan ansøges om tilladelse til efterforskning og indvinding af kulbrinter i de ikke-koncessionsbelagte dele af et område i og omkring Centralgraven i Nordsøen, jf. kort, som kan rekvireres i Energistyrelsen eller findes på Energistyrelsens hjemmeside www.ens.dk. Området er afgrænset mod nord, vest og syd af sokkelgrænserne til Norge, Storbritannien og Tyskland og mod øst af 6° 15' østlig længde.

Der kan endvidere ansøges om tilladelse til efterforskning og indvinding i dybereliggende lag under feltafgrænsningerne af følgende forekomster, som er afgrænset i dybden:

a) Lulita forekomsten i tilladelse 7/86, afgrænset i 3 750 meters dybde

b) Lulita forekomsten i tilladelse 1/90, afgrænset i 3 750 meters dybde

c) Amalie forekomsten i tilladelse 7/86, afgrænset i 5 500 meters dybde, samt

d) Syd Arne forekomsten i tilladelse 7/89, afgrænset i henholdsvis 5 100 meters dybde for så vidt angår forekomstens vestlige del og i 3 200 meters dybde for så vidt angår forekomstens østlige del.

En tilladelse vil normalt omfatte et areal svarende til størrelsen af 1-2 blokke, men vil i helt særlige tilfælde også kunne omfatte et større sammenhængende område, f.eks. hvor datatætheden er ringe. Såfremt der søges om tilladelse til et areal, der er større end 1-2 blokke, angives begrundelsen herfor i ansøgningen.

Bestemmelser og kriterier som nævnt i artikel 5, stk. 1, i direktiv 94/22/EF fremgår af lovbekendtgørelse nr. 526 af 11. juni 2002 om anvendelse af Danmarks undergrund og er offentliggjort den 20. maj 2005 i Statstidende nr. 93 under forskellige kundgørelser, licitationer og udbud.

Ansøgninger indsendes til følgende adresse, hvor yderligere oplysninger, på grundlag af direktiv 94/22/EF, kan fås:

Transport- og Energiministeriet Energistyrelsen Amaliegade 44 DK-1256 København K Tlf. (45) 33 92 67 00 Fax (45) 33 11 47 43 E-post ens@ens.dk Hjemmeside: www.ens.dk

Tilladelser forventes meddelt 3-5 måneder efter ansøgningsfristens udløb.
DA Den Europæiske Unions Tidende C 175/4

Høringskonsulentens endelige rapport i sag COMP/37.750 — Brasseries Kronenbourg, Brasseries Heineken

(i henhold til artikel 15 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2005/C 175/04)

(EØS-relevant tekst)

Beslutningsudkastet i denne sag giver ikke anledning til særlige bemærkninger

Den 5. februar 2004 sendte Kommissionen en klagepunktsmeddelelse til Groupe Danone, Brasserie Kronenbourg S.A., Heineken N.V. og Heineken France S.A. Groupe Danone og Brasserie Kronenbourg S.A. fik aktindsigt henholdsvis den 10. og den 11. februar 2004 og Heineken N.V. og Heineken S.A. den 12. februar 2004.

Parterne svarede skriftligt mellem den 2. og den 6. april 2004. Alle parter afstod fra deres ret til en mundtlig høring.

I lyset af svarene til klagepunktsmeddelelsen begrænsede Kommissionen omfanget af klagerne mod parterne.

Jeg konkluderer, at retten til at blive hørt er blevet respekteret i denne sag. Udkastet til beslutning vedrører kun de klagepunkter, som parterne har haft lejlighed til at kommentere.
5)

Det rådgivende udvalg er enigt med Kommissionen: a) for så vidt angår de skærpende omstændigheder for Danone/Brasseries Kronenbourg b) i, at der ikke er nogen skærpende omstændigheder for Heineken N.V./Heineken Frankrig
Der blev sendt klagepunktsmeddelelser til syv virksomheder — Cheminova A/S (Cheminova), Chisso Corporation (Chisso), Daicel Chemical Industries, Ltd (Daicel), Hoechst AG, (Hoechst), Nutrinova Nutrition Specialities & Food Ingredients GmbH (Nutrinova), The Nippon Synthetic Chemical Industry Co, Ltd (Nippon), Ueno Fine Chemicals Industry, Ltd (Ueno) den 30. december 2002 eller den 9. januar 2003. Der blev givet adgang til sagens akter i to cd-rom'er, som var vedlagt klagepunktmeddelelserne eller blev fremsendt særskilt. En af parterne anmodede om at få den oprindelige frist for at besvare klagepunktsmeddelelsen forlænget. Som svar herpå gav jeg alle parter en udsættelse af svarfristen på otte uger efter, at de havde fået fuld adgang til sagens akter. Alle parter svarede inden fristens udløb.
DA Den Europæiske Unions Tidende C 168/40

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Moret-sur-Loing-tilladelsen«)

(2005/C 168/08)

(EØS-relevant tekst)

Ved ansøgning af 17. januar 2005 har virksomheden Géopétrol SA, hvis hovedsæde er beliggende 9, rue Nicolas Copernic BP 20, 93151 (Seine Saint-Denis) Le Blanc-Mesnil Cedex (Frankrig), for et tidsrum af fire år anmodet om eksklusiv tilladelse til efterforskning af flydende eller gasformige kulbrinter, benævnt »Moret-sur-Loing-tilladelse«, for et areal på omkring 200 km2, delvis beliggende i Seine et Marne-departementet.

Perimeteren for det område, som omfattes af denne tilladelse udgøres af udsnit af meridianer og breddeparalleller, som mødes i en polygons toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkter Længde Bredde 1 0,30° Ø 53,80° N 2 0,60° Ø 53,80° N 3 0,60° Ø 53,70° N 4 0,30° Ø 53,70° N

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (den franske statstidende (Journal officiel de la République française) af 22. april 1995).

Yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 Boulevard Vincent Auriol, Télédoc 133, F-75703 Paris Cedex 13. Tlf. (33) 01 44 97 23 02, fax (33) 01 44 97 05 70.

(1) EUT L 164 af 30.6.1994, s. 3.
DA Den Europæiske Unions Tidende C 162/2

Høringskonsulentens endelige rapport i sagerne COMP/32.448 og 32.450 — Compagnie Maritime Belge

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2005/C 162/02)

(EØS-relevant tekst)

Udkastet til beslutning i denne sag giver anledning til følgende bemærkninger:

Der blev sendt en klagepunktsmeddelelse til Compagnie Maritime Belge (CMB) og Dafra-Lines den 17. april 2003.

Den 1. maj 2003 erfarede Kommissionen, at Dafra-Lines var trådt i likvidation den 4. marts 2003. Derfor blev proceduren mod dette rederi indstillet.

Den 16. maj 2003 blev der sendt en fortegnelse over samtlige de dokumenter, der indgår i sagsakterne 32.450 og 32.448, til CMB og rederiets advokat.

Den 26. maj 2003 anmodede CMB om at få forlænget fristen for besvarelse af klagepunktsmeddelelsen med to måneder med den begrundelse, at de havde modtaget klagepunktsmeddelelsen kort før påskeweekenden, og at det var vanskeligt at give et tilstrækkeligt fyldestgørende svar inden for den fastsatte frist, eftersom sagen stammede tilbage fra 1980'erne. Jeg forlængede fristen med fire uger, dvs. indtil den 15. juli 2003.

CMB anmodede ikke om adgang til sagens akter.

Den 16. juli 2003 afleverede CMB et svar på klagepunktsmeddelelsen og anmodede om en formel mundtlig høring.

Den mundtlige høring fandt sted den 24. september 2003.

Med henvisning til ovenstående konstaterer jeg, at parternes ret til at blive hørt er blevet tilgodeset i denne sag. Udkastet til beslutning beskæftiger sig kun med de klagepunkter, som parterne har haft lejlighed til at kommentere.
4.

Det rådgivende udvalg er enig med Kommissionen i, at der er alvorlig tvivl om, hvorvidt fusionen, som den blev anmeldt, er forenelig med fællesmarkedet med hensyn til det skandinaviske marked for avancerede rør til oprulning af papir til tidsskrifter og det norske og svenske marked for mindre avancerede rør.
DA Den Europæiske Unions Tidende C 151/3

Høringskonsulentens endelig rapport i sag COMP/M.3431 — Sonoco/Ahlstrom

(udarbejdet i henhold til artikel 15 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162, 19.6.2001, s. 21)

(2005/C 151/03)

(EØS-relevant tekst)

Den 18. maj 2004 modtog Kommissionen i henhold til Rådets forordning (EØF) nr. 4064/89 en anmeldelse af en planlagt fusion, hvorved Sonoco Luxembourg S.à.r.l. (Luxembourg), som tilhører Sonoco Products Company (»Sonoco«, USA), og Ahlstrom Holding GmbH (Tyskland), som tilhører Ahlstrom Corporation (»Ahlstrom«, Finland), erhverver fælles kontrol over et nystiftet joint venture, Sonoco — JV S.à.r.l. (»JV«, Luxembourg).

Efter at have undersøgt det materiale, som parterne havde indsendt vedrørende den planlagte fusion, og foretaget en markedsundersøgelse, konkluderede Kommissionen, at der var alvorlig tvivl om den anmeldte fusions forenelighed med fællesmarkedet og EØS-aftalen. Efter en indledende markedstest blev de tilsagn, som parterne efterfølgende afgav, og som ændrede den oprindelige fusionsplan, ikke fundet tilstrækkelige til at fjerne denne alvorlige tvivl. Kommissionen indledte derfor proceduren efter artikel 6, stk. 1, litra c, i fusionsforordningen.

Den 6. august afgav parterne nye tilsagn, som ændrede den oprindelige fusionsplan, og disse blev ligeledes testet på markedet. Den 25. august 2004 afgav parterne yderligere tilsagn, som lå tættere op ad de oprindelige tilsagn, som blev afgivet i fase I. Efter den detaljerede markedsanalyse, der i mellemtiden var blevet foretaget, og under hensyn til bemærkninger fra markedsdeltagerne vurderede den relevante tjenestegren i Kommissionen, at den alvorlige tvivl var fjernet. Der blev derfor ikke sendt nogen klagepunktsmeddelelse til parterne. Hverken parterne eller andre virksomheder har indbragt spørgsmål for høringskonsulenten vedrørende markedsanalysen. Sagen giver ikke anledning til nogen særlige bemærkninger vedrørende retten til at blive hørt.
I.

Det rådgivende udvalg er enig med Kommissionen i følgende forhold: 1. den anmeldte transaktion udgør en fusion i henhold til artikel 3, stk. 1, litra b), i forordning 4064/89 om kontrol med fusioner og virksomhedsovertagelser; 2. den anmeldte transaktion er af fællesskabsdimension, jf. artikel 1, stk. 3, i forordning 4064/89 om kontrol med fusioner og virksomhedsovertagelser; 3. de produkter, der berøres af transaktionen, kan defineres på følgende måde: a) fritureapparater b) miniovne c) brødristere d) sandwichgrill/vaffeljern e) apparater til uformelle måltider f) elektriske grill/bordgrill g) riskogere/dampkogere h) elektriske kaffemaskiner i) vandkedler j) ekspressokaffemaskiner k) mixere og foodprocessorers l) strygejern/dampjern m) apparater til personlig hygiejne 4. de relevante geografiske markeder er nationale, bortset fra Det Forenede Kongerige og Irland, der udgør et enkelt marked; 5. under forudsætning af opfyldelsen af de tilsagn, der er foreslået som led i Kommissionens beslutning af 8. januar 2002, hverken skaber eller styrker fusionen en dominerende stilling på de berørte geografiske markeder, og den er derfor forenelig med fællesmarkedet og EØS-aftalen.
DA Den Europæiske Unions Tidende C 134/12

Høringskonsulentens endelige rapport om sag COMP/M.2621 — SEB/Moulinex

(Udarbejdet i overensstemmelse med artikel 15 i Kommissionens afgørelse af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2005/C 134/06)

Den 13. november 2001 modtog Kommissionen i overensstemmelse med artikel 4 i Rådets forordning (EØF) nr. 4064/89 af 21. december 1989 om kontrol med fusioner og virksomhedsovertagelser (herefter benævnt forordning nr. 4064/89) en anmeldelse vedrørende den franske virksomhed SEB's delvise overtagelse af aktiverne i en anden fransk virksomhed, Moulinex. Den 8. januar 2002 besluttede Kommissionen ikke at stille sig hindrende i vejen for den anmeldte transaktion og erklære den forenelig med fællesmarkedet og EØF-aftalen forudsat at visse forpligtelser, der udgjorde en integrerende del af beslutningen, blev opfyldt. Der blev derfor i henhold til artikel 6, stk. 1, litra b) og artikel 6, stk. 2, i forordning nr. 4064/89 vedtaget en godkendelsesbeslutning for så vidt angår sagens virkning uden for Frankrig. Som følge af en anmodning om delvis henvisning fra de franske konkurrencemyndigheder henviste Kommissionen på grundlag af artikel 9 i forordning nr. 4064/89 den 8. januar 2002 de franske aspekter af transaktionen til disse myndigheder.

Ved afgørelse af 3. april 2003 underkendte Førsteinstansretten Kommissionens godkendelsesbeslutning i forbindelse med fem lande (Spanien, Finland, Italien, Det Forenede Kongerige og Irland), hvor der ikke var blevet fundet en løsning. Som følge heraf blev fase I genindledt.

I henhold til artikel 10, stk. 5, i forordning nr. 4064/89 fik anmeldelsen og de heri fastsatte frister virkning fra 3. april 2003.

Den 23. maj 2003 fandt Kommissionen, at de af SEB foreslåede forpligtelser ikke ville kunne fjerne den alvorlige tvivl om, hvorvidt transaktionen var forenelig med fællesmarkedet og indledte ved en beslutning baseret på artikel 6, stk. 1, litra c), i forordning nr. 4064/89 den formelle procedure.

Proceduren blev suspenderet som følge af en beslutning af 19. juni 2003 baseret på artikel 11 i forordning nr. 4064/89. Efter at SEB var fremkommet med en fuldstændig forklaring, blev proceduren genindledt den 1. august 2003. Som følge heraf er fristen for en beslutning baseret på artikel 8 i forordning nr. 4064/89 den 25. november 2003. Det fremgår af de forskellige indgående markedsundersøgelser, at det ikke var nødvendigt med andre forpligtelser end dem, der blev fastsat inden for rammerne af den første procedure, for at forhindre skabelsen eller styrkelsen af en dominerende stilling. Der er derfor ikke blevet sendt en klagepunktsmeddelelse til nogen af parterne.

Jeg finder, at retten til at blive hørt er blevet respekteret i denne sag.
2.

Et flertal i det rådgivende udvalg er enigt med Europa-Kommissionen i, at der med ligaforeningens tilsagn indføres konkurrence i markedsføringen af Bundesligaens og 2. Bundesligas rettigheder mellem ligaforeningen og klubberne og gives mulighed for nye produkter under klubbernes egne mærker. Omfanget og varigheden af fremtidige markedsføringsaftaler reduceres, der indføres en gennemsigtig og ikke-diskriminerende procedure, og adgangen til indhold forbedres for tv, radio og de nye medieoperatører. Et mindretal stemte imod. Et mindretal afholdt sig fra at stemme.
DA Den Europæiske Unions Tidende C 251/3

Meddelelse fra Republikken Letland om gensidighed på visumområdet (1)

(2005/C 251/04)

Republikken Letlands faste repræsentation ved EU skal herved gøre Generalsekretariatet for Rådet for Den Europæiske Union opmærksom på følgende:

Letland indførte, da det blev medlem af Den Europæiske Union, ensidigt visumfritagelse for statsborgere fra Republikken Bolivia i overensstemmelse med Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav.

Letland ønsker at meddele Rådet og Kommissionen, at Republikken Bolivia fritager Republikken Letlands statsborgere for visum for ophold i op til 30 dage. Denne situation kan — på baggrund af betragtning 4 i præamblen til Rådets forordning (EF) nr. 851/2005 om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav, med hensyn til gensidighedsmekanismen — ikke betragtes som fuld gensidighed.

I betragtning af ovenstående og i overensstemmelse med den solidaritetsmekanisme, der er fastsat i forordning nr. 539/2001 og forordning nr. 851/2005 om ændring af forordning nr. 539/2001, med henblik på at tilvejebringe fuld gensidighed i forhold til samtlige medlemsstater finder Letland, at der må træffes passende foranstaltninger for at sikre, at alle EU-statsborgere kan rejse ind på Republikken Bolivias område på samme vilkår.

Republikken Letlands faste repræsentation ved EU benytter lejligheden til at forsikre Generalsekretariatet for Rådet for Den Europæiske Union om sin højagtelse.

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 251/4

Meddelelse fra Republikken Letland om gensidighed på visumområdet (1)

(2005/C 251/06)

Republikken Letlands faste repræsentation ved EU skal herved gøre Generalsekretariatet for Rådet for Den Europæiske Union opmærksom på følgende:

Som medlem af Den Europæiske Union opretholder Letland ensidigt visumfritagelse for statsborgere fra USA i overensstemmelse med Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav.

I medfør af artikel 2 i Rådets forordning (EF) nr. 851/2005 om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav, med hensyn til gensidighedsmekanismen ønsker Letland at meddele Rådet og Kommissionen, at USA fortsat ensidigt kræver visum for Republikken Letlands statsborgere.

I betragtning af ovenstående og i overensstemmelse med den solidaritetsmekanisme, der er fastsat i forordning nr. 539/2001 og forordning nr. 851/2005 om ændring af forordning nr. 539/2001, med henblik på at tilvejebringe fuld gensidighed i forhold til samtlige medlemsstater finder Letland, at der må træffes passende foranstaltninger for at sikre, at alle EU-statsborgere kan rejse ind på USA's område på samme vilkår.

Republikken Letlands faste repræsentation ved EU benytter lejligheden til at forsikre Generalsekretariatet for Rådet for Den Europæiske Union om sin højagtelse.

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 251/13

Meddelelse fra Malta om gensidighed på visumområdet (1)

(2005/C 251/21)

I overensstemmelse med artikel 2 i Rådets forordning 851/2005/EF, hvori medlemsstaterne anmodes om at meddele Rådet og Kommissionen alle tilfælde af manglende gensidighed på visumområdet pr. 24. juni 2005, følger nedenfor en liste over lande, hvor maltesiske statsborgere fortsat er undergivet visumpligt, mens visumpligten for statsborgere fra disse lande er blevet hævet:

— Australien

— Bolivia

— Brasilien

— Brunei

— Panama

— Amerikas Forenede Stater.

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).
DA Den Europæiske Unions Tidende C 251/6

Meddelelse fra Republikken Letland om gensidighed på visumområdet (1)

(2005/C 251/09)

Republikken Letlands faste repræsentation ved EU skal herved gøre Generalsekretariatet for Rådet for Den Europæiske Union opmærksom på følgende:

Letland indførte, da det blev medlem af Den Europæiske Union, ensidigt visumfritagelse for statsborgere fra Brunei i overensstemmelse med Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav.

I medfør af artikel 2 i Rådets forordning (EF) nr. 851/2005 om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav, med hensyn til gensidighedsmekanismen ønsker Letland at meddele Rådet og Kommissionen, at Brunei fortsat ensidigt kræver visum for Republikken Letlands statsborgere.

I betragtning af ovenstående og i overensstemmelse med den solidaritetsmekanisme, der er fastsat i forordning nr. 539/2001 og forordning nr. 851/2005 om ændring af forordning nr. 539/2001, med henblik på at tilvejebringe fuld gensidighed i forhold til samtlige medlemsstater finder Letland, at der må træffes passende foranstaltninger for at sikre, at alle EU-statsborgere kan rejse ind på Bruneis område på samme vilkår.

Republikken Letlands faste repræsentation ved EU benytter lejligheden til at forsikre Generalsekretariatet for Rådet for Den Europæiske Union om sin højagtelse.

(1) Denne meddelelse offentliggøres i overensstemmelse med artikel 2 i Rådets forordning (EF) nr. 851/2005 af 2. juni 2005 (EUT L 141 af 4.6.2005, s. 3) om ændring af forordning (EF) nr. 539/2001 af 15. marts 2001 (EFT L 81 af 21.3.2001, s. 1).